
114                                           DR.31.10.2018                                                                                                                                            

 
■1940 

Maknanya, mungkin dua penggal Parlimen lagi barulah Rantau Panjang ini selamat 
daripada banjir. Sedangkan kita tengok di sebelah Thailand sekarang ini sudah memang 
tengah rancak pembinaan tebatan banjir. Jadi, apa sebenarnya program kerajaan dalam 
meletakkan prioriti, sedangkan di pekan itu adalah pusat ekonomi rakyat. Jadi saya ingin 
penjelasan kenapa prioriti itu tidak dahulukan di sebelah hulu dahulu menuju ke hilir, tetapi 
dimulakan di sebelah hilir dahulu. Jadi saya hendak minta mohon penjelasan.  

Dr. Xavier Jayakumar: Ini telah pun dirancang oleh kerajaan, JPS dan juga 
sebelum ini. Mereka beritahu dengan kita sebab technically dia kena buat demikian sebab 
ada beberapa isu yang berkaitan dengan design dan build dan keadaan di bawah. So, itu 
sebabnya. Akan tetapi saya ingat kita akan teruskan. Saya faham kepentingannya dan juga 
kerisauan di Sungai Golok. Akan tetapi kita akan belanja RM300 juta untuk fasa satu, fasa 
dua dan tiga. Kita telah mohon pun kepada Kerajaan Pusat dan kita akan tengok bagaimana 
kita akan selesaikan masalah ini pada masa depan yang akan datang. Akan tetapi kita akan 
berusaha untuk buat demikian.  

Tuan Sanisvara Nethaji Rayer a/l Rajaji [Jelutong]: Yang Berhormat Menteri 
sedikit sahaja Yang Berhormat Menteri. Saya hendak puji lagi. Sedikit sahaja. Ini adalah 
perkara yang patut dipelajari oleh Ahli-ahli Yang Berhormat di sebelah sana walaupun 
Kerajaan Kelantan ini tidak diperintah oleh Pakatan Harapan, kita masih lagi memberi 
pertolongan. Saya rasa perkara ini adalah sesuatu yang... [Dewan riuh] 

Dato’ Dr. Mohd Khairuddin bin Aman Razali [Kuala Nerus]: Ya lah, sudah ada 
cukai daripada Kelantan. 

Puan Hajjah Siti Zailah binti Mohd Yusoff [Rantau Panjang]: Yang Berhormat 
Kelantan pun bayar cukai.  

Dato’ Dr. Mohd Khairuddin bin Aman Razali [Kuala Nerus]: Kelantan pun bayar 
cukai. 

Puan Hajjah Siti Zailah binti Mohd Yusoff [Rantau Panjang]: Royalti Kelantan 
tidak dibayar. Hasil daripada bumi Kelantan. Jangan lupa. 

Tuan Sanisvara Nethaji Rayer a/l Rajaji [Jelutong]: Walaupun Kelantan ditadbir 
oleh PAS. Kita bagi bantuan. Terima kasih Yang Berhormat Menteri. 

Dato’ Dr. Mohd Khairuddin bin Aman Razali [Kuala Nerus]: Apalah Yang 
Berhormat macam ini. Tidak kira mana pun, sama sahaja. Cukai, kalau kita sekat orang 
punya cukai macam mana? 

Timbalan Yang di-Pertua [Dato' Mohd Rashid Hasnon]: Sila Yang Berhormat 
Menteri untuk teruskan, masa pun sudah habis 

Dr. Xavier Jayakumar: Yang Berhormat Setiu, Yang Berhormat Setiu ada? Kita 
bagi bertulis ya.  

Tuan Sanisvara Nethaji Rayer a/l Rajaji [Jelutong]: Menteri bagi, patut pujilah. 
Marah Yang Berhormat Menteri. 

Dr. Xavier Jayakumar: Yang Berhormat Sibuti ada? Tiada? Okey kita bagi bertulis 
juga.  

Timbalan Yang di-Pertua [Dato' Mohd Rashid Hasnon]: Eh, Yang Berhormat 
Sibuti ada. Ada. 

Dr. Xavier Jayakumar: Yang Berhormat Sibuti ada, okey. Minta kerajaan untuk 
menyelesaikan isu hakisan pantai dan projek mendalamkan sungai atau membersihkan 
sungai di Parlimen Sibuti.  

Kerajaan sememangnya memandang serius masalah hakisan pantai yang berlaku 
di seluruh Malaysia. Memandangkan banyak hakisan pantai yang berlaku di seluruh Malaysia 
maka masalah ini perlu ditangani secara peringkat memandangkan kos pembinaan benteng 
batu bagi mencegah hakisan pantai adalah tinggi. Sehubung dengan itu, kerajaan terpaksa 
menumpukan kerja-kerja membina benteng baharu atau lain-lain kaedah mencegah hakisan 
pantai mengikut tahap hakisan pantai mengikut keutamaan.  



#1940. Maknanya, mungkin dua penggal Parlimen lagi barulah Rantau Panjang ini selamat daripada banjir. Sedangkan kita tengok di sebelah Thailand sekarang ini sudah memang tengah rancak pembinaan tebatan banjir. Jadi, apa sebenarnya program kerajaan dalam meletakkan prioriti, sedangkan di pekan itu adalah pusat ekonomi rakyat. Jadi saya ingin penjelasan kenapa prioriti itu tidak dahulukan di sebelah hulu dahulu menuju ke hilir, tetapi dimulakan di sebelah hilir dahulu. Jadi saya hendak minta mohon penjelasan. Dr. Xavier Jayakumar: Ini telah pun dirancang oleh kerajaan, JPS dan juga sebelum ini. Mereka beritahu dengan kita sebab technically dia kena buat demikian sebab ada beberapa isu yang berkaitan dengan design dan build dan keadaan di bawah. So, itu sebabnya. Akan tetapi saya ingat kita akan teruskan. Saya faham kepentingannya dan juga kerisauan di Sungai Golok. Akan tetapi kita akan belanja RM300 juta untuk fasa satu, fasa dua dan tiga. Kita telah mohon pun kepada Kerajaan Pusat dan kita akan tengok bagaimana kita akan selesaikan masalah ini pada masa depan yang akan datang. Akan tetapi kita akan berusaha untuk buat demikian. Tuan Sanisvara Nethaji Rayer a/l Rajaji [Jelutong]: Yang Berhormat Menteri sedikit sahaja Yang Berhormat Menteri. Saya hendak puji lagi. Sedikit sahaja. Ini adalah perkara yang patut dipelajari oleh Ahli-ahli Yang Berhormat di sebelah sana walaupun Kerajaan Kelantan ini tidak diperintah oleh Pakatan Harapan, kita masih lagi memberi pertolongan. Saya rasa perkara ini adalah sesuatu yang... [Dewan riuh]. Dato' Dr. Mohd Khairuddin bin Aman Razali [Kuala Nerus]: Ya lah, sudah ada cukai daripada Kelantan. Puan Hajjah Siti Zailah binti Mohd Yusoff [Rantau Panjang]: Yang Berhormat Kelantan pun bayar cukai. Dato' Dr. Mohd Khairuddin bin Aman Razali [Kuala Nerus]: Kelantan pun bayar cukai. Puan Hajjah Siti Zailah binti Mohd Yusoff [Rantau Panjang]: Royalti Kelantan tidak dibayar. Hasil daripada bumi Kelantan. Jangan lupa. Tuan Sanisvara Nethaji Rayer a/l Rajaji [Jelutong]: Walaupun Kelantan ditadbir oleh PAS. Kita bagi bantuan. Terima kasih Yang Berhormat Menteri. Dato' Dr. Mohd Khairuddin bin Aman Razali [Kuala Nerus]: Apalah Yang Berhormat macam ini. Tidak kira mana pun, sama sahaja. Cukai, kalau kita sekat orang punya cukai macam mana?. Timbalan Yang di-Pertua [Dato' Mohd Rashid Hasnon]: Sila Yang Berhormat Menteri untuk teruskan, masa pun sudah habis. Dr. Xavier Jayakumar: Yang Berhormat Setiu, Yang Berhormat Setiu ada? Kita bagi bertulis ya. Tuan Sanisvara Nethaji Rayer a/l Rajaji [Jelutong]: Menteri bagi, patut pujilah. Marah Yang Berhormat Menteri. Dr. Xavier Jayakumar: Yang Berhormat Sibuti ada? Tiada? Okey kita bagi bertulis juga. Timbalan Yang di-Pertua [Dato' Mohd Rashid Hasnon]: Eh, Yang Berhormat Sibuti ada. Ada. Dr. Xavier Jayakumar: Yang Berhormat Sibuti ada, okey. Minta kerajaan untuk menyelesaikan isu hakisan pantai dan projek mendalamkan sungai atau membersihkan sungai di Parlimen Sibuti. Kerajaan sememangnya memandang serius masalah hakisan pantai yang berlaku di seluruh Malaysia. Memandangkan banyak hakisan pantai yang berlaku di seluruh Malaysia maka masalah ini perlu ditangani secara peringkat memandangkan kos pembinaan benteng batu bagi mencegah hakisan pantai adalah tinggi. Sehubung dengan itu, kerajaan terpaksa menumpukan kerja-kerja membina benteng baharu atau lain-lain kaedah mencegah hakisan pantai mengikut tahap hakisan pantai mengikut keutamaan.